iraklixyz/georgian-wikipedia-cleaned huggingface dataset:
პიტერ სკინერი

პიტერ სკინერი (; დ. 1938) — ამერიკის შეერთებულ შტატებში მოღვაწე ბრიტანელი პუბლიცისტი და ისტორიკოსი.

სწავლობდა ისტორიას ოქსფორდის უნივერსიტეტში, შემდეგ ცხოვრობდა აშშ-ში. ასწავლიდა კერძო სკოლებში, მუშაობდა გაეროს ოფისში და სხვადასხვა კერძო დაწესებულებაში. ხშირად მოგზაურობდა, მათ შორის, მაშინდელ საბჭოთა კავშირში. ხშირად აქვეყნებს ახალი წიგნებისა და აკადემიური პუბლიკაციების მიმოხილვებს. მისი წიგნი „მსოფლიო სავაჭრო ცენტრი“ (2001 წ.) ითარგმნა რვა ენაზე. 2007 წლიდან ხშირად მოგზაურობს საქართველოში, მონაწილეობს ქართული კულტურის პოპულარიზაციის სხვადასხვა ღონისძიებებში. 2008-2009 წლებში იყო საქართველოს ხელოვნებისა და კულტურის ცენტრის საერთაშორისო სიმპოზიუმების ინგლისური სექციის რედაქტორი. 2013 წელს ინგლისურ ენაზე გამოიცა სკინერის სამეცნიერო-პოპულარული ნაშრომი საქართველოს ისტორიის შესახებ: „საქართველო — ქვეყანა კავკასიონის ქვეშ“, რომელსაც დადებითი გამოხმაურება მოჰყვა ქართულ და უცხოურ პრესაში.
იაქუბი (სულთანი)

სულთან აბულ მუზაფარ იაქუბი (; დ. 1464, დიარბაქირი — გ. 24 დეკემბერი, 1490) — აყ-ყოიუნლუს სახელმწიფოს მესამე სულთანი 1478–1490 წლებში.

ბიოგრაფია
იაქუბი დაიბადა 1464 წელს, ქალაქ დიარბაქირში. იგი იყო უზუნ-ჰასანისა და ტრაპიზონის იმპერიის, იოანე კომნენოსის ქალიშვილის, დესპინა ხათუნის ვაჟი.

1478 წელს, უზუნ-ჰასანის გარდაცვალების შემდეგ, ტახტი დაიკავა მისმა ნახევარძმამ, სულთან ჰალილ აყ-ყოიუნლუმ. ჰალილის მმართველობა დიდხანს არ გაგრძელებულა. იმავე წლის ჰალილის ტახტზე ასვლიდან მეორე დღეს, სულთანი მისმა ნახევარძმებმა მოკლეს და ტახტი სწორედ მისმა ერთ-ერთმა ძმამ, იაქუბმა დაიკავა.

მმართველობა
იაქუბის მმართველობაზე ინფორმაცია ძალიან მწირია.

1486 წელს, იაქუბმა ილაშქრა საქართველოში. მან დაარბია სამცხე-საათაბაგოსა და ქართლის სამეფოს მხარეები და თან გაძარცვა აწყურის ტაძარი.

1488 წელს, იაქუბი დაეხმარა შირვანშაჰ ფარუჰიასარს, შეიჰ ჰეიდართან ბრძოლაში, იმიტომ, რომ, ფარუჰიასარი იყო მისი სიმამრი. შეიჰ ჰეიდარი ამ ბრძოლაში დაიღუპა.

გარდაცვალება
1490 წლის 24 დეკემბერს, იაქუბი მოულოდნელად, 26 წლის ასაკში გარდაიცვალა. ერთ-ერთი ვერსიით, იგი მოწამლა საკუთარმა მეუღლემ, ფარუჰიასარის ასულმა, გევჰერ სულთანმა.

ოჯახი
როგორც ზემოთ ავღნიშნეთ, იაქუბი დაქორწინდა შირვანშაჰ ფარუჰიასარის ქალიშვილზე, გევჰერ სულთან ბეგუმზე, რომლისგანაც ეყოლა ორი ვაჟი, რომლებიც შემდეგში აყ–ყოიუნლუს მმართველები გახდნენ.

სულთან ბაისუნქური (1481–1492).
სულთან მურად აყ-ყოიუნლუ (1490–1518).
იუნესკოს მსოფლიო მემკვიდრეობის ძეგლები მალაიზიაში

2015 წლის მონაცემებით მალაიზიაში იუნესკოს მსოფლიო კულტურული მემკვიდრეობის 4 ძეგლია. ეს არის მსოფლიო მემკვიდრეობის ძეგლების საერთო რაოდენობის (1052) 0,4 %. 4 ძეგლიდან 2 კულტურულ, ხოლო ორიც ბუნებრივ კრიტერიუმს აკმაყოფილებს.

გარდა ამისა, 2012 წელს მალაიზიაში მდებარე 2 ობიექტი შევიდა კულტურული მემკვიდრეობის ძეგლების კანდიდატების საცდელ სიაში.

მალაიზიამ მსოფლიო კულტურული და ბუნებრივი მემკვიდრეობის კონვენციის რატიფიცირება მოახდინა 1988 წლის 7 დეკემბერს.. მალაიზიის ტერიტორიაზე მდებარე პირველი ობიექტი მსოფლიო მემკვიდრეობის ძეგლების სიაში შეიტანეს 2000 წელს.

ცხრილი
ცხრილში შეტანილია ძეგლები, იუნესკოს მიერ მსოფლიო მემკვიდრეობის სიაში დამატების თარიღის მიხედვით.

ობიექტების გეოგრაფიული მდებარეობა
არეთა კესარიელი

არეთა კესარიელი (ბერძნ. , დ. 860 წ. — გ. 932 წ.) — კაპადოკიის კესარიის მთავარეპისკოპოსი (902 წლიდან), ბიზანტიელი მწერალი, ფილოლოგი, ლიტერატურის დიდი მოყვარული და კომენტატორი.

შრომები
არეთა კესარიელის უშუალო ხელმძღვანელობით შედგა საეკლესიო და საერო ნაწარმოებების რამდენიმე კრებული. მისი უშუალო მხარდაჭერით გადაიწერა ხელნაწერები, რომელთა შორისაა ევკლიდეს თხზულების ხელნაწერები, რიტორ არისტიდესა და პლატონის თხზულებების ცნობილი კრებული: „პატმოსის კოდექსი.“ მასვე ეკუთვნის წერილები და რამდენიმე წვრილი ტრაქტატი. არეთას ასევე შენიშვნები დაურთავს მარკუს ავრელიუსის თხზულებისთვის „ფიქრები“ (ახ. წ. 175 წელი). განსაკუთრებით საგულისხმოა მისი წერილები, რომლებშიც მოცემულია მნიშვნელოვანი ცნობები საუკუნის ბიზანტიის საშინაო ვითარებასა და თვით არეთას პირად ცხოვრებაზე.

არეთა კესარიელის შრომებს შორის განსაკუთრებული ადგილი უკავია მის ბერძნულ ენაზე შესრულებულ კომენტარებს „აპოკალიფსისზე“. მსგავსი ტიპის შრომა მანამდე შესრულებული ჰქონდა ანდრია კესარიელს და სწორედ მისი ნაწერები უნდა გამოეყენებინა არეთას თავის სქოლიაში. ეს კომენტარები პირველად გამოვიდა 1535 წელს ეპისკოპოს ტრიკეს ეკუმენის თხზულებების დამატებად.
გრეგორევკის ღვთისმშობლის მიძინების ეკლესია

გრეგორევკის ღვთისმშობლის მიძინების ეკლესია — მართლმადიდებლური ტაძარი მატვეევო-კურგანის რაიონის სოფელ გრეგორევკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1906 წელს.

ეკლესიის მისამართი: 346966, რუსეთი, როსტოვის ოლქი, მატვეევო-კურგანის რაიონი, სოფელი გრეგორევკა, საბჭოთა ქუჩა № 10-ა.

ისტორია
სოფელ გრიგორევკაში ღვთისმშობლის მიძინების სახელზე ეკლესია ააშენეს 1906 წელს ადგილობრივი მოსახლეობის ფინანსებით. ეკლესია აგებულია ადგილობრივი კირქვით. ეკლესიას აქვს ერთი საკურთხეველი, მცირე სატრაპეზო და სამრეკლო. ეკლესიის უწყისებს მიხედვით 1912 წლისათვის ეკლესია ითვლებოდა სლობოდა ფიოდოროვკას ამაღლების ეკლესიაზე მიწერილად.

ოქტომბრის რევოლუციის შემდეგ ეკლესიაში ღვთისმსახურება გრძელდებოდა 1930-იანი წლების დასაწყისამდე. შემდეგ იგი დახურეს და გადააკეტეს ხორბლის შესანახ საწყობად. მეორე მსოფლიო ომის შემდეგ მოსახლეობის თხოვნით ეკლესიაში ღვთისმსახურება აღდგა. 1960-იანი წლებში ეკლესია დაიხურა და მასში კვლავ საწყობი განათავსეს. საეკლესიო ჭურჭელი დაიტაცეს, კანკელი გაანადგურეს. ერთი კედელი გაანგრიეს, რათა მანქანები შესულიყო, ერთ-ერთი გვერდითა შესასვლელი კი ამოქოლეს.

2000 წელს აღდგა ადგილობრივი მრევლის მოქმედება და დაიწყო ეკლესიის აღდგენითი სამუშაოები მოსახლეობის სახსრებით. 2010 წლიდან აღდგა ღვთისმსახურება. ამჟამად ეკლესიაში კვლავ აღდგენითი სამუშაოები მიმდინარეობს, ღვთისმსახურება კი რეგულარულად იმართება. ეკლესიის წინამძღვარია ნილ ბელოუსოვი.

ადგილობრივი მხარეთმცოდნეების აზრით ეკლესია გამოირჩევა გამომეტყველებითი სილუეტებითა და ფასადების პროპორციულობით.
მალხაზ მახარაძე

მალხაზ (მახო) მახარაძე (დ. 2 მარტი, 1963, ბათუმი, აჭარის ასსრ, საქართველოს სსრ — გ. 20 ნოემბერი, 2024) — ქართველი ფეხბურთელი. თამაშობდა როგორც მცველის, ასევე ნახევარმცველის პოზიციაზე. კარიერის დიდი ნაწილი გაატარა მშობლიური ქალაქის, ბათუმის „დინამოში“. საბჭოთა კავშირის სპორტის ოსტატი (1986).

კარიერა
კარიერა დაიწყო 1982 წელს თბილისის „დინამოში“, რომლის სათადარიგო შემადგენლობაში 19 მატჩი ითამაშა და ერთი გოლი შეაგდო. რაც შეეხება გუნდის ძირითად შემადგენლობას, პირველად 1984 წლის 20 ივლისს, საკავშირო ჩემპიონატის უმაღლესი ლიგის მე-18 ტურის შეხვედრაში გამოვიდა მინდორზე, როდესაც 88-ე წუთზე ვაჟა ჟვანია შეცვალა. მატჩი, რომელშიც თბილისელები სტუმრად მინსკის „დინამოს“ დაუპირისპირდნენ, ფრედ 1–1 დამთავრდა.

თავისი ბოლო შეხვედრა თბილისის „დინამოს“ რიგებში 1986 წლის 21 ნოემბერს დნეპროპეტროვსკის „დნეპრის“ წინააღმდეგ ჩაატარა. ეს იყო საკავშირო ჩემპიონატის უმაღლესი ლიგის 30-ე ტურის შეხვედრა, რომელიც დნეპროპეტროვსკის „მეტეორის“ სტადიონზე გაიმართა და თბილისის დინამოელთა გამარჯვებით 3–2 დამთავრდა.

თბილისურ კლუბში გატარებული 4 წლის შემდეგ გადავიდა ლანჩხუთის „გურიაში“. 1988 წელს ბათუმის „დინამოს“ შეუერთდა, რომელთან ერთადაც 2 წელი ითამაშა საბჭოთა კავშირის ჩემპიონატში.

1990 წლიდან ბათუმის „დინამო“ საქართველოს უმაღლეს ლიგაში გამოდიოდა. 1999 წელს ამავე კლუბში დაასრულა კარიერა. გარდაიცვალა 2024 წლის 20 ნოემბერს.

მიღწევები
საკლუბო
დინამო ბათუმი
საქართველოს თასის მფლობელი: 1997–98
საქართველოს თასის ფინალისტი: 1992–93, 1994–95, 1994–95, 1995–96, 1996–97
საქართველოს სუპერთასის ფინალისტი: 1996
საქართველოს ვიცე-ჩემპიონი: 1997–98
საქართველოს ჩემპიონატის ბრინჯაოს პრიზიორი: 1996–97

ფაქტები
მისი შვილები, კახა და ბორისი ფეხბურთელები არიან.

პერიოდიკა
ინტერნეტკულტურა

კიბერკულტურა, კომპიუტერის კულტურა ან ინტერნეტკულტურა — კულტურის ის ფორმა, რომელიც აღმოცენდა კომპიუტერული ქსელებიდან, ონლაინ თამაშებიდან, ფორუმებიდან, ბლოგებიდან, სოციალური მედიიდან, მობილური აპლიკაციებიდან, და სხვა საშუალებებიდან. კიბერკულტურის დამახასიათებელი თვისებებია:
დამოკიდებულია შესაძლებლობაზე, მართო ხელსაწყოები.
არ არის შეზღუდული გეოგრაფიულად.
ამყარებს სუსტ კავშირებს ინდივიდებს შორის.
ტრადიციულ კულტურის ფორმებზე მეტად "მყიფეა."
ანასტასიევკის ღვთისმშობლის კვართის ეკლესია

ანასტასიევკის ღვთისმშობლის კვართის ეკლესია — მართლმადიდებლური ტაძარი მატვეევო-კურგანის რაიონის სოფელ ანასტასიევკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1824 წელს.

ეკლესიის მისამართი: რუსეთი, როსტოვის ოლქი, მატვეევო-კურგანის რაიონი, სოფელი ანასტასიევკა, ოქტომბრის ქუჩა.

ისტორია
1818 წლიდან სოფელ ანასტასიევკაში არსებობდა ხის სამლოცველო სახლი, რომელიც ნაკურთხი იყო ღვთისმშობლის კვართის სახელზე.

1823 წელს, 1812 წლის საფრანგეთ-რუსეთის ომის მონაწილე გენერალ-ლეიტენანტ ადრიან დენისოვის ფინანსებით და მის მიერ გადაცემულ მიწის ნაკვეთზე დაიწყო ქვის ეკლესიის მშენებლობა, რომელსაც ჰქონდა სამრეკლო და ქვის მესერი. ეკლესია კვლავ ღვთისმშობლის კვართის სახელზე იყო აგებული. მისი მშენებლობა დასრულდა 1824 წელს.

1937 წელს ეკლესიის შენობა და მისი მიმდებარე ტერიტორია ჩამოართვეს მრევლს და გადასცეს სახელმწიფოს. დიდი ხნის განმავლობაში მსახურება არ მიმდინარეობდა. ეკლესიის შენობა გამოიყენებოდა ჯერ კლუბად, შემდეგ კი სპორტულ დარბაზად.

1999 წელს ეკლესია გაარემონტეს და აღადგინეს. ამავე დროიდან ეკლესიაში რეგულარულად მიმდინარეობდა ღვთისმსახურება. 2009 წელს ეკლესიისათვის შეიძინეს საეკლესიო ჭურჭელი და ხატები. ეკლესიას დაუყენეს მეტალოპლასტმასის ფანჯრები.

2014 წელს ეკლესიის დიდი ნაწილი გაარემონტა კოლმეურნეობა „სამშობლომ“. ეკლესიას აქვს ლურჯად შეღებილი გუმბათი, აგურის კარიბჭე მეტალის კარით.

2015 წლის 1 ნოემბერს როსტოვისა და ნოვოჩერკასკის მიტროპოლიტმა მერკურმა აკურთხა აღდგენილი ეკლესია და აღავლინა საღვთო ლიტურგია. მიტროპოლიტმა ეკლესიას საჩუქრად გადასცა დონის ღვთისმშობლის ხატი.

ეკლესიის წინამძღვარია სერგეი მიტასოვი.
ფედერალური ტერიტორიები (მალაიზია)

მალაიზიის ფედერალური ტერიტორიები შედგება სამი ნაწილისგან: კუალა-ლუმპური, პუტრაჯაია და ლაბუანი, რომლებიც პირდაპირ მალაიზიის ფედერალური მთავრობის მიერ იმართება. კუალა-ლუმპური მალაიზიის ეროვნული დედაქალაქია, პუტრაჯაია ადმინისტრაციული დედაქალაქი, ხოლო ლაბუანი საერთაშორისო ოფშორული ფინანსული ცენტრი. კუალა-ლუმპური და პუტრაჯაია წარმოადგენენ ანკლავს სალანგორის შტატში. ლაბუანი კი წარმოადგენს კუნძულს საბაჰის სანაპიროსთან.

ადმინისტრაცია
ტერიტორიები იმართებიან ფედერალური ტერიტორიების სამინისტროს იურისდიქციის ქვეშ, რომელიც პრემიერ-მინისტრ აბდულა აჰმად ბადავის მიერ 2006 წლის 27 მარტს შეიქმნა. ფედერალური ტერიტორიების პირველი მინისტრი ისა აბდულ სამადი იყო, ხოლო 2013 წლიდან სამინისტროს ტენგკუ ადნან ტენგკუ მანსორი მართავს.

დროშები და ჰიმნი
ფედერალური ტერიტორიების ოფიციალური ფიმნია: (პროგრესი და კეთილდღეობა). ფედერალური ტერიტორიების საერთო დროშასთან ერთად, თითოეულ წევრს ასევე აქვს საკუთარი დროშაც:
უცნაური ამბები

„უცნაური ამბები“ — ამერიკული სამეცნიერო ფანტასტიკური საშინელებთა ჟანრის სატელევიზიო სერიალი, რომელიც სცენარის ავტორები, რეჟისორები და თანაპროდიუსერები არიან ძმები დაფერები, შოუნ ლევისთან და დენ კოენთან ერთად. როლებს სერიალში ასრულებენ უაინონა რაიდერი, დევიდ ჰარბორი, ფინ ვულფჰარდი, მილი ბობი ბრაუნი, გატენ მატარაცო, კალებ მაკლაფლინი, ნატალია დაიერი, ჩარლი ჰიტონი, კარა ბუონო და მეთიუ მოდაინი, ნოა შნაპის და ჯო კირის რამდენიმე ეპიზოდში თანამონაწილეობით.

სერიალის მოქმედება მიმდინარეობს აშშ-ის შტატ ინდიანას გამოგონილ ქალაქ ჰოუკინზში, 1980-იანებში. პირველ სეზონში ბიჭუნები იძიებენ მეგობრის გაუჩინარებას. წამყვან როლს მის პოვნაში ასრულებს გოგონა ზებუნებრივი თვისებებით. მეორე სეზონის მოქმედება მიმდინარეობს ამ მოვლენებიდან ერთი წლის შემდეგ. მასში ასახული იქნება, თუ როგორ ცდილობენ პერსონაჟები, დაუბრუნდნენ ცხოვრების ჩვეულ რიტმს. ამ სეზონის გამოსვლის შესახებ ცნობილი გახდა 2016 წლის 31 აგვისტოს. მისი პრემიერა გაიმართა 2017 წლის 31 ოქტომბერს.

ძმები დაფერების ჩანაფიქრით, უცნაური ამბები უნდა ყოფილიყო დეტექტიური ჟანრის სერიალი, ზებუნებრივი ელემენტებით, ბავშვების მიამიტი აღქმით, როგორც მიძღვნა 1980-იანების პოპულარული კულტურისადმი. რამდენიმე თემა და რეჟისორული ასპექტი შთაგონებულია სტივენ სპილბერგის, ჯონ კარპენტერისა და სტივენ კინგის შემოქმედებით.

სერიალი -ზე, 2016 წლის 15 ივლისს გამოვიდა. კრიტიკოსებმა აღიარეს მისი პერსონაჟების დეტალიზაცია, რიტმი, ატმოსფერო, მსახიობების თამაში, საუნდტრეკი, რეჟისურა, 1980-იანების ფილმებისადმი პატივისცემა. სერიალს მიღებული უამრავი ჯილდო მათ შორის — მსახიობთა გილდიის ჯილდო დრამატულ სერიალში მსახიობთა გუნდისთვის. 2016 წლის 31 აგვისტოს ცნობილი გახდა, რომ სერიალი დაბრუნდებოდა კიდევ ცხრა ეპიზოდით. მეორე სეზონი გამოვიდა 2017 წლის 27 ოქტომბერის, მესამე სეზონი კი 2019 წლის 4 ივლისს,მეოთხე სეზონის პირველი ნაწილი 2022 წლის 27 მაისს,ხოლო მეოთხე სეზონის მეორე ნაწილი 2022 წლის 1 ივლისს,მეხუთე სეზონის პირველი ნაწილი გამოვიდა 2025 წლის 26 ნოემბერს მეორე ნაწილი 2025 წლის 25 დეკემბერს და ბოლო სერია 2025 წლის 31 დეკემბერს. ძმებმა დაფერებმა განაცხადეს, რომ სერიალი სავარაუდოდ 5 სეზონის შემდეგ დასრულდა.

იდეა
სერიალის მოქმედება მიმდინარეობს გამოგონილ ქალაქ ჰოუკინზში (ინდიანას შტატი, აშშ). ახლოს მდებარე ჰოუკინზის ეროვნული ლაბორატორია აშშ-ის ენერგეტიკის დეპარტამენტისთვის ატარებს სამეცნიერო კვლევებს, მაგრამ ამავე დროს — საიდუმლო ექსპერიმენტებს პარანორმალურ და ზებუნებრივ სფეროებში, ადამიანებზე ცდებით, რაც იწვევს ჰოუკინზის მაცხოვრებელთა ჩართვას შემდგომ განვითარებულ მოვლენებში.

ეპიზოდები
სეზონი 1 (2016)
სეზონი 2 (2017)
სეზონი 3 (2019)
სეზონი 4 (2022)
კოდალა

სეზონი 5 (2025)
სეზონი5(2025)
სეზონი5(2025)
ბოემონდ V

ბოემონდ ანტიოქელი (; 1199-1252) — ანტიოქიის მთავარი და ტრიპოლის გრაფი 1233-1252 წლებში.

ბოემონდი გამოირჩეოდა კილიკიისა და ჰოსპიტალიერებისადმი ანტიპათიით, სამაგიეროდ მხარს უჭერდა ტამპლიერებს. ანტიოქიასა და სომხეთს შორის მშვიდობა მხოლოდ საფრანგეთის მეფის, ლუი -ის ჩარევის შემდეგ დამყარდა. 1225 წელს ბოემონდმა იქორწინა ალისია შამპანელზე. უშვილობის გამო, 1227 წლის 5 ივლისს მათი ქორწინება გაუქმდა. 1235 წელს ბოემონდმა მეორედ იქორწინა ლუსიანა დი სენზე, რომელიც რომის პაპ ინოკენტი -ის დიდი დისშვილი იყო. მათ ორი შვილი შეეძინათ. ბოემონდი 1252 წლის იანვარში გარდაიცვალა. მისი შვილის მცირეწლოვნების გამო მისი რეგენტი ლუსიანა გახდა, თუმცა სამთავრო მალევე გადასცა რომაელ ნათესავებს სამართავად. ინოკენტი -ის მიერ ჯვაროსნულ ლაშქრობაში გამოგზავნილმა ლუი -მ ბოემონდი ტახტზე აიყვანა.
ლეანდრო რიბეირო

ლეანდრო იოაკიმ რიბეირო, აგრეთვე ცნობილი როგორც ლეანდრო (დ. 13 იანვარი, 1995, რიო-დე-ჟანეირო) — ბრაზილიელი ფეხბურთელი, საფეხბურთო კლუბ „ტეჟონ ჰანა ციტიზენის“ თავდამსხმელი. 2017-2018 წლების სეზონში თამაშობდა ეროვნული ლიგის კლუბ გორის „დილაში“.

ტიტულები
გაუშუს ლიგის ჩემპიონი: 2015
მოლდოვის საფეხბურთო თასი: 2018–19
მოლდოვის ეროვნული დივიზიონი: 2019
ჩხერკეთელაობა

ჩხერკეთელაობა  — შოტლანდიელი მწერალ ირვინ უელშის სადებიუტო რომანი, რომელიც პირველად 1993 წელს გამოქვეყნდა. იგი დაწერილია შოტლანდიურ დიალექტზე, შოტლანდიურ-ინგლისურად და ბრიტანულ ინგლისურად. რომანში აღწერილი 1980-იანი წლების ედინბურგში, ჰეროინ დამოკიდებული მეგობრების ჯგუფი.

1996 წელს რომანის მიხედვით, რეჟისორმა დენი ბოილმა გადაიღო ამავე სახელწოდების ფილმი, სადაც რომანის მთავარ ანტიგმირს მარკ რენტონს განასახიერებს იუან მაკგრეგორი. უელშმა მოგვიანებით დაწერა რომანის ერთგვარი გაგრძელება პორნო (2002) და , რომელიც გამოქვეყნდა 2012 წლის აპრილში.
პორტ-კატონის ღვთისმშობლის კვართის ეკლესია

პორტ-კატონის ღვთისმშობლის კვართის ეკლესია — მართლმადიდებლური ტაძარი აზოვის რაიონის სოფელ პორტ-კატონში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1900-1937 წლებში.

ეკლესიის მისამართი: რუსეთი, როსტოვის ოლქი, აზოვის რაიონი, სოფელი პორტ-კატონი, ცენტრალური ქუჩა № 10.

ისტორია
 საუკუნის შუა წლებში, როსტოვის ოლქის აზოვის რაიონის სოფელ პორტ-კატონში ააგეს ეკლესია მოციქულთასწორის კონსტანტინესა და ელენეს სახელზე. დროთა განმავლობაში ეკლესია დაძველდა და იგი შეცვალეს საუკუნის დასაწყისში.

1938 წელს პორტ-კატონის ღვთისმშობლის კვართის ეკლესია დახურეს. მეორე მსოფლიო ომის პერიოდში, გერმანელთა მიერ სოფლის ოკუპაციის პერიოდში, 1942 წელს პორტ-კატონის ღვთისმშობლის კვართის ეკლესია კვლავ გახსნეს. ომის შემდეგ 1945 წელს სოფლის მორწმუნეებს გადასცეს სამლოცველო სახლი, აგებული 1913 წელს და პატარა ნაგებობა, რომელშიც ომამდე მუშაობდა კავშირგაბმულობის განყოფილება. 1962 წლის დასაწყისში სოფელ პორტ-კატონის სამლოცველო სახლი ჩამოართვეს მრევლს. 1962 წლის მარტში როსტოვის ოლქის აღმასკომმა მიიღო საბოლოო გადაწყვეტილება სამლოცველო სახლის ლიკვიდაციის შესახებ.

ღვთისმშობლის კვართის მრევლი სოფელში კვლავ დარეგისტრირდა 1995 წელს და რეგისტრაციის გასვლის შემდეგ კვლავ დარეგისტრირდა 2006 წელს.

ამჟამად ეკლესიას უჭირავს თევზმრეწვის ყოფილი შენობა. ეს შენობა მრევლს გადაეცა უფასოდ.

ეკლესიის წინამძრრები იყვნენ ნიკოლოზ კარტიშენკო (1995-2004 წწ.), ნიკოლოზ კრავჩენკო (2004-2005 წწ.), როსტისლავ საღინაშვილი (2005-2007 წწ.), ხოლო 2013 წლიდან წინამძღვარია მღვდელმონაზონი ვასილი ლაპკო.
პროლეტარსკის ფლოროსისა და ლავროსის ეკლესია

პროლეტარსკის ფლოროსისა და ლავროსის ეკლესია — მართლმადიდებლური ეკლესია ქალაქ პროლეტარსკში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1879 წელს და ამავე წელს აკურთხეს წმინდა მოწამენის, საუკუნეში მცხოვრები ძმების ფლოროსი და ლავროსის სახელზე.

ეკლესიის მისამართი: რუსეთი, როსტოვის ოლქი, ქალაქი პროლეტარსკი.

ისტორია
პროლეტარსკის ფლოროსისა და ლავროსის ეკლესია პირველად ისტორიულ დოკუმენტებში მოხსენიებულია 1879 წელს, ამავე წელს აკურთხეს ასევე ეკლესია. ტაძრის მშენებლობის დროს აშენდა მხოლოდ ერთი საკურთხეველი, რომელიც აკურთხეს საუკუნეში მცხოვრები ადრექრისტიანული წმინდანი ძმების ფლოროსისა და ლავროსის სახელზე.

1955 წელს ფლოროსისა და ლავროსის ეკლესიის შენობა გადააკეთეს და მასში განათავსეს კინოთეატრი „-ი“. მიუხედავად ეკლესიის შენობის რეკონსტრუქციისა, ადგილობრივი ქრისტიანული საზოგადოება განაგრძობდა მოღვაწეობას. მათ თავიანთი სახსრებით შეიძინეს კაზაკების პატარა ქოხი, რომელიც შემდეგ აღადგინეს და მასში სამლოცველო სახლი გახსნეს.

1989 წელს დაიწყო ახალი ეკლესიის მშენებლობა ეკლესიისათვის შესყიდულ ეზოში. მშენებლობა გაგრძელდა ოთხი წლის მანძილზე და დასრულდა 1993 წელს. ამავე წელს ეკლესია აკურთხა როსტოვისა და ნოვოჩერკასკის ეპარქიის მიტროპოლიტმა ვლადიმირ საბოდანმა. ეკლესიასთან ასევე გაიხსნა საკვირაო სკოლა.
თავზეხელაღებული (ტელესერიალი)

}

სეზონები
პირველი სეზონი
მეორე სეზონი
მესამე სეზონი
მესამე სეზონი გამოდის 2018 წელს. იგი გამოდის „ჯესიკა ჯოუნსის“ მეორე სეზონთან და „დამსჯელის“ პირველ სეზონთან ერთად. „ლუკ კეიჯის“ მეორე სეზონის პრემიერაც 2017 წლის 30 სექტემბერს იგეგმება. „რკინის მუშტის“ მეორე სეზონის და „მცველების“ პირველი სეზონის დებიუტებიც 2017 წელს არის დაგეგმილი..

კოსტიუმები
ჯოშუა შოუ, რომელმაც ასევე იმუშევა „......-ის აგენტებზე“, სერიალს დაეხმარა და იმუშავა პირველი სეზონის რამდენიმე პერსონაჟის კოსტიუმების დიზაინზე, ხოლო მეორე სეზონის კოსტიუმების დიზაინზე იმუშავა ლორეინ კალვერტმა. რაც შეეხება სერიალის მთავარი დიზაინერს, ის არის სტეფან მასლანსკი.

ვიზუალური ეფექტები
სერიის ვიზუალურ ეფექტებზე მუშაობდა ნიუ-იორკის სტუდია . ბრაიან გოსუინი მუშაობდა სერიალის ვიზუალური ეფექტების ზედამხედველად.

სხვა მედიაში
2015 წლის ნოემბერში განახლდა მობილური საბრძოლო თამაში : , რომლის ექვს ნაწილში ასახულია თავზეხელაღებულის და ჯესიკა ჯოუნსის ამბები, თამაშის მოქმედება კი ვითარდება ჯოჯოხეთის სამზარეულოში.

კასტინგი
პირველი სეზონი
2014 წლის მაისის ბოლოს, ჩარლი კოქსი დაამტკიცეს მთავარ, თავზეხელაღებულის/მეტ მერდოკის როლზე. 10 ივნისს მარველმა განაცხადა, რომ ვინსენტ დ'ონოფრიო სერიალში ითამაშებდა უილსონ ფისკის როლს, და 20 ივნისს, როსარიო დოუსონი შეუერთდა მსახიობებს. რამდენიმე დღის შემდეგ ელდენ ჰენსონი დაამტკიცეს ფოგი ნელსონის როლზე, ხოლო 17 ივლისს დებორა ენ უოლს კარენ პეიჯის როლი დაუმტკიცეს. ხოლო აიელეტ ზურერი (ვანესა მარიანა), ბობ განტონი (ლელანდ ოულსლი), ტობი ლეონარდ მური (ჯეიმზ უესლი), ვონდი კერტის-ჰოლი (ბენ ურიხი) როლებზე ერთ დღეს დამტკიცდნნენ.

მეორე სეზონი
2015 წლის ივნისში „მარველის კინოსამყარომ“ განაცხადა, რომ ჯონ ბერნთალი მეორე სეზონისთვის შეასრულებდა ფრენკ კასლის/დამსჯელის როლს. სეზონში ბრუნდებიან მსახიობები კოქსი, ვოლი, ჰენსონი, დოუსონი და დ'ონოფრიო. მომდევნო თვეში ელოდი იუნგი დაამტკიცეს ელექტრას როლზე, რომელიც გამოჩნდა პირველ სეზონშიც.

ტელესერიალის კასტინგის დირექტორები არიან ლარა მეიფილდი და ჯული შუბერტი.

მუსიკა
2014 წლის ოქტომბერში ცნობილი გახდა, რომ სერიალისთვის მუსიკა უნდა დაეწერა ჯონ პაესანოს. მთავარი თემა, რომელიც ბრეიდენ კიმბოლის თანამონაწილეობით შეიქმნა, გამომდინარეობს პაესანოს ორიგინალური დემოების სერიიდან, რომელიც მან წარადგინა მოსმენის პროცესში. პაესანომ აღნიშნა, რომ ასეთი სახით მასალა იშვიათად შედის საბოლოო საუნდტრეკში. პირველი სეზონის საუნდტრეკი გამოვიდა -ზე 2015 წლის 27 აპრილს, ხოლო მეორე სეზონის საუნდტრეკი გამოვიდა 2016 წლის 15 ივლისს.

გადაღება
სერიის გადაღება მიმდინარეობს ნიუ-იორკში, ბრუკლინისა და ლონგ-აილენდის რაიონებში, რომელიც ჯერ კიდევ ჰგავს ძველ „ჯოჯოხეთის სამზარეულოს“. სერიალის გრაფიკით, ყოველი ეპიზოდის გადაღება რვა დღის განმავლობაში მიმდინარეობდა.

მიმოხილვა
ქულუგ-ყაენი

ხაიშან ქულუგ-ყაენი იგივე იმპერატორი ვუჟონგი (დ. 4 აგვისტო, 1281 — გ. 27 იანვარი, 1311, ხანბალიქი) — იუანის დინასტიის მე-3 იმპერატორი 1307-1311 წლებში, მონღოლთა ნომინალური ყაენი, დარმაბალას ვაჟი, თემურ-ყაენის ძმისშვილი და ყუბილაის შვილთაშვილი. ბიძის გარდაცვალებიდან რამდენიმე თვეში, ყურულთაიმ დიდ ყაენად და იმპერატორად სწორედ ის აირჩია.

ქულუგის მმართველობის პერიოდში გრძელდებოდა კონფლიქტი კორეასთან. 1309 წელს აჯანყებულმა კორეელებმა მოახერხეს დამოუკიდებლობის მოპოვება, მაგრამ მონღოლებმა მაინც დაიმორჩილეს ისინი. ქულუგ-ყაენი მისი წინამორბედების მსგავსად დაინტერესებული იყო კულტურით, ლიტერატურითა და პოეზიით. მის დროს ჩინეთში დაიხვეწა ქაღალდის წარმოების პროცესი.

ქულუგ-ყაენმა ტახტის მემკვიდრედ გამოაცხადა თავისი უმცროსი ძმა, აიურბარვადა, იმ პირობით, რომ მოგვიანებით მისი ვაჟები გახდებოდნენ ბუიანთუს მემკვიდრეები და შესაძლო ყაენები. თავად ქულუგ-ყაენი გაურკვეველ ვითარებაში გარდაიცვალა, 1311 წლის 27 იანვარს. შესაბამისად ტახტიც აიურბარვადას ერგო, რომელიც ბუიანთუ-ყაენის სახელით გახდა მონღოლთა დიდი ყაენი და იუანის დინასტიის იმპერატორი.
ნიჟნეკუნდრიუჩენსკაიის ქრისტეს შობის ტაძარი

ნიჟნეკუნდრიუჩენსკაიის ქრისტეს შობის ტაძარი — მართლმადიდებლური ტაძარი უსტ-დონეცკის რაიონის სოფელ ნიჟნეკუნდრიუჩენსკაიაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონის ეპარქიას. აგებულია 1906 წელს. რამდენიმე მონაცემის მიხედვით ითვლება ევროპაში ყველაზე დიდ სოფლის მართლმადიდებელ ეკლესიად.

ტაძრის მისამართი: რუსეთი, როსტოვის ოლქი, უსტ-დონეცკის რაიონი, სოფელი ნიჟნეკუნდრიუჩენსკაია.

ისტორია
სტანიცა ნიჟნეკუნდრიუჩენსკაია იყო დონის კაზაკთა რეგიონში ერთ-ერთი ყველაზე მდიდარი დასახლება.მისი მოსახლეობა საუკუნის დასაწყისში იყო 7 000 ადამიანი.

ეკლესია მოხატული არ არის.
სუსატის ამაღლების ეკლესია

სუსატის ამაღლების ეკლესია — მართლმადიდებლური ტაძარი სემიკარაკორის რაიონის ხუტორ სუსატში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. აგებულია 1914 წელს ფსევდორუსულ სტილში.

ეკლესიის მისამართი: რუსეთი, როსტოვის ოლქი, სემიკარაკორის რაიონი, ხუტორი სუსატი.

ისტორია
ცნობილია, რომ ამაღლების ეკლესია ორი იყო სოფელში: უფლის ამაღლების ხის ეკლესია, რომელიც ააგეს 1863 წელს და მაორე ამავე ადგილზე აგებული 1891 წელს. როდესაც დროთა განმავლობაში ისიც დაძველდა, მიიღეს გადაწყვეტილება აეშენებინათ ახალი ეკლესია, ამჯერად ქვისაგან. ხუტორ სუსატის ამაღლების ეკლესიის მშენებლობა დაიწყეს 1906 წელს და გაგრძელდა 1914 წლამდე.

ეკლესიას ჰქონდა ორი ეგვტერი, რომელთაგან ერთი ნაკურთხი იყო ყაზანის ღვთისმშობლის ხატის, ხოლო მეორე ჯვართამაღლების სახელზე.

1929 წელს ეკლესია დახურეს, მის კედლებს კი იყენებდნენ, როგორც კლუბს, შემდეგ კი როგორც ხორბლის საწყბად და სავაჭრო პუნქტის საწყობად.

1989 წელს ეკლესია დაუბრუნდა რუსეთის მართლმადიდებელ ეკლესიას და უკვე მომდევნო წლიდან მასში იმართება საღვთო ლიტურგია. ამის შემდეგ ეკლესია მალევე გაარემონტეს და აღადგინეს მისი ინტერიერიც.

ეკლესია აგებულია ფსევდორუსულ სტილში. შენობა გეგმის მიხედვით ჯვრის ფორმისაა. მასზე მიდგმულია სამიარუსიანი სამრეკლო. სახურავი ოთხფერდაა, აქვს მცირე ვიტრაჟული ფანჯრები.

ეკლესიის შენობის წინ მდებარეობს მემორიალი, რომელიც ეძღვნება ხუტორის იმ მაცხოვრებლებს, რომლებიც მონაწილეობდნენ მეორე მსოფლიო ომში.